b'\n_START_ARTICLE_\nTetoviranje\n_START_PARAGRAPH_\nTetoviranje je trajna oz. stalna telesna poslikava, izdelek se imenuje tatu (tattoo) Izraz tetoviranje izhaja iz samoan\xc5\xa1\xc4\x8dine - tat(a)u - pomeni risati oziroma ozna\xc4\x8diti. Danes je to nana\xc5\xa1anje barve z vbodi v globlje ko\xc5\xbene plasti ali pod njo, druga\xc4\x8de okrasitev ko\xc5\xbee z resni\xc4\x8dnimi ali izmi\xc5\xa1ljenimi podobami, ornamenti, liki, ... K tetoviranju spada tudi brazgotinjenje, umetno povzro\xc4\x8danje brazgotin kar je pri nas \xc5\xa1e  malo uporabljena tehnika. _NEWLINE_Sodobni tatu je trajna okrasitev ko\xc5\xbee na na\xc4\x8din, s katerim se z iglo pod ko\xc5\xbeo vnese \xc4\x8drnilo.\n_START_SECTION_\nZgodovina tetoviranja\n_START_PARAGRAPH_\nAntropologi trdijo, da so na\xc5\xa1li oznake, ki naj bi bile neke vrste tetova\xc5\xbee, na mumificiranem truplu, starem 5000 let. Tetova\xc5\xbee so na\xc5\xa1li tudi na egip\xc4\x8danskih in drugih mumijah. Glede na \xc5\xa1tevilo najdb tetoviranih mumij izvemo, da je bilo tetoviranje raz\xc5\xa1irjeno \xc5\xbee v antiki in pred njo. Mnogo kasneje z raz\xc5\xa1iritvijo rimskokatoli\xc5\xa1ke cerkve in njenega nauka je bilo v Evropi in tudi pri nas prepovedano od leta 787. Tako se je ta umetnost razvijala bolj na Srednjem vzhodu in Aziji.\n_START_SECTION_\nTetoviranje na Balkanskem polotoku\n_START_PARAGRAPH_\nIliri in Tra\xc4\x8dani prebivalci na obmo\xc4\x8dju Balkanskega polotoka so poznali tetoviranje. Najstarej\xc5\xa1i pisan in zanesljiv vir nam je zapustil Herod v svoji \xc2\xbbhistoriji\xc2\xab, govori o Tra\xc4\x8danih, vbadanje je bilo pri njih znak plemstva, kdor ni bil ozna\xc4\x8den je izhajal iz preprostega ljudstva. _NEWLINE_Ob \xc4\x8dasu Turkov so Tur\xc5\xa1ke vojake v Bosni tetovirali, da bi jih la\xc5\xbeje na\xc5\xa1li ob pobegu, \xc5\xa1e stro\xc5\xbeje je bilo tetoviranje v \xc4\x8dasu bojev z \xc4\x8crnogorci; takrat so pobegi iz Tur\xc5\xa1ke vojske \xc5\xa1e narasli.\n_START_SECTION_\nTehnika tetoviranja\n_START_PARAGRAPH_\nNajpogostej\xc5\xa1a moderna tehnika tetoviranja je s pomo\xc4\x8djo elektri\xc4\x8dnih igel (elektri\xc4\x8dna pi\xc5\xa1tola v katero se vstavi tetovirna igla). Elektri\xc4\x8dno pi\xc5\xa1tolo ali druga\xc4\x8de elektri\xc4\x8dno pisalo poganja motor\xc4\x8dek kateri omogo\xc4\x8da tudi ve\xc4\x8d sto vbodov na sekundo z eno iglo namenjeno obrisu motiva in linijam motiva ali vbode ve\xc4\x8d vzporednih igel namenjene sen\xc4\x8denju motiva. \xc5\xa0e danes se nekatere starodavne tehnike ohranjajo bodisi glede na\xc4\x8dina ali uporabe barv, tako nekateri najbolj sloviti umetniki \xc5\xa1e zmeraj uporabljajo starej\xc5\xa1o tehniko ro\xc4\x8dno vbadanje igel in ne uporabljajo tetovirnih naprav. Razmeroma redka je tehnika brazgotinjenja, ob nepravilnem postopku te tehnike so posledice lahko usodne.\n_START_SECTION_\nPostopek tetoviranja\n_START_PARAGRAPH_\nNari\xc5\xa1e ali natisne se izbran motiv na poseben papir, kasneje se naredi s tem odtis na telo. Sterilizirajo se igle kjer je potrebna izredna previdnost, bolje in za\xc5\xbeeleno je, \xc4\x8de se igla uporabi le enkrat. Predel, kjer bo tatu, se razku\xc5\xbei, obrijejo se morebitne dla\xc4\x8dice nakar je na vrsti odtis \xc5\xbeelenega motiva.  Tattooist zme\xc5\xa1a predvideno barvo \xc4\x8drnila, ko\xc5\xbeo nama\xc5\xbee s stik mazilom, da je ko\xc5\xbea mastna in igle lepo drsijo po ko\xc5\xbei. Pomembno, tattooist nosi rokavice za enkratno uporabo katere zamenja ob vsaki prekinitvi dela, obla\xc4\x8dilo in lasje morajo biti zavarovani s posebnim polivinilom. Zelo pomembna je tudi globina tetova\xc5\xbee, \xc4\x8drnilo se nana\xc5\xa1a v drugo plast ko\xc5\xbee imenovano usnjico (dermis), vsekakor pod povrhnjico - (epidermis). Povrhnjica se lahko kdaj olupi recimo pri nekontroliranem son\xc4\x8denju, tattoo kljub temo ostane, ker je pod njo. Vkolikor je tetova\xc5\xbea narejena kvalitetno, naj bi ostala enaka in nespremenjena vse \xc5\xbeivljenje. Razlog za obstojnost so celice v usnjici, ki so razmeroma stabilne in dolgo ostanejo nespremenjene.\n_START_SECTION_\nOdlo\xc4\x8ditev za tetoviranje\n_START_PARAGRAPH_\nLjudje se tetovirajo iz razli\xc4\x8dnih razlogov, da bi ugajali prijateljem, da bi \xc4\x8dutili pripadnost dolo\xc4\x8deni dru\xc5\xbebi ali verski organizaciji, nekateri izkazujejo s tem individualnost, da bi izrazili uporni\xc5\xa1tvo in neodvisnost svojega duha. Za nekatere je tatu pojem svobode, svobodnega izra\xc5\xbeanja. Vse to in \xc5\xa1e mnogo drugega so lahko tehtni razlogi za odlo\xc4\x8ditev imeti tatu. Strokovnjaki tatooisti ne priporo\xc4\x8dajo tetoviranja imen, grbov, obele\xc5\xbeij dogodkov, ..._NEWLINE_Pri odlo\xc4\x8ditvi za postopek se je pomembno zavedati, da je tatu trajna oznaka. Trenutno ne obstaja metoda za njegovo trajno odstranitev, razen kirur\xc5\xa1ki poseg, a \xc5\xa1e zmeraj je vidno mesto, kjer je bil tatu narejen.'